Tak for dit besøg og tak for musikken, lyder det blandt andet.

Fredag offentliggjorde musikeren Thomas Helmig på Instagram, at hans 24-årige søn Hugo Helmig er afgået ved døden. - Jeg var hos dig hele natten og mens du sov, gav dit lille hjerte op, skriver Thomas Helmig blandt andet i et opslag på det sociale medie. Det har affødt en række reaktioner og kondolencer på de sociale medier. De nordjyske festivaler Nibe Festival og Thy Rock har ligeledes været ude og mindes den afdøde sanger på deres Facebook-sider. - Hugo var en enestående og talentfuld artist, som i sit alt for korte liv nåede at berige os alle. Hugo var en lysende stjerne på den danske musikscene. Tak for musikken, Hugo, skriver Nibe Festival blandt andet på Facebook. Du kan se Nibe Festivals opslag herunder: - Tak for dit besøg Hugo Helmig optrådte på blå scene ved Nibe Festival i 2018. I samme år lagde han vejen forbi Thy. - Tak for dit besøg og for den forrygende koncert i 2018. Vi hos Thy Rock sender vores dybeste tanker til familie og venner af Hugo Helmig i denne svære tid. Hvil i fred, skriver Thy Rock på Facebook. Du kan se Thy Rocks opslag herunder: Hugo Helmig døde 23. november, fremgår det af familiens opslag på Instagram. Hugo Helmig blev begravet torsdag 1. december, skriver hans søster Ulrikke Toft Simonsen på Instagram.